**Anexa 1 la Hotărârea Consiliului Local Chibed Nr. 41 /12.10.2022.**

**NOTĂ DE FUNDAMENTARE**

|  |  |  |
| --- | --- | --- |
|  | *Planului Național de Redresare și Reziliență, Componenta 10 – Fondul Local, Investiția ”ÎMBUNĂTĂȚIREA CAPACITĂȚII DE MANAGEMENT A ADMINISTRAȚIEI PUBLICE LOCALE DIN COMUNA CHIBED PRIN SISTEM DIGITAL INTEGRAT”* | Titlu apel proiect  PNRR/2022/C10 componenta 10 — Fondul local |
| 1. | Descrierea pe scurt a situației actuale (date statistice, elemente specifice, etc.) | Prezentul proiect își propune modernizarea și eficientizarea fluxurilor și a proceselor de lucru în cadrul administrației publice locale, ținând cont de provocările contemporane în privința introducerii tehnologiilor digitale și de decalajul digital existent între mediul urban și cel rural.  Astfel, scopul principal al sistemului integrat propus este digitalizarea documentelor și a fluxurilor de documente privind activitățile zilnice din administrația publică, utilizând soluții moderne pentru a reduce timpul de așteptare a cetățenilor în procesele de interacțiune cu funcționarul public.  Elementele importante funcțional-tehnologice pentru atingerea scopului propus prin sistemul digital - Modul de utilizare a infrastructurii aferente investiției:  • Preluarea rapidă spre procesare și clasificarea documentelor importante utilizând tehnologii de IA (inteligență artificială) prin ML (machine learning). Documentele sunt preluate fizic și scanate rapid la pupitrul de lucru al funcționarului public (sau recepționate prin canal electronic) și transmise spre procesare real-time către sistemul informatic. Printre aceste documente se vor număra cărți de identitate, certificate de naștere, cereri specifice instituțiilor publice etc. Toate aceste documente generice vor fi recunoscute de sistemul informatic în mod automat printr-o “învățare” ML (machine learning) prealabilă și adaptate continuu prin aceasta procedura de învățare privind categoriile noi de documente care apar.  • Procesarea real-time a documentelor importante din pupitrul de lucru al funcționarului.  Documentele digitalizate și clasificate care ajung la pupitrul funcționarului se vor încărca in cloud spre procesare utilizând tehnologii avansate OCR/AI (recunoașterea optica a caracterelor prin inteligența artificială). Astfel se extrag cele mai importante informații de pe aceste documente și pe baza lor se vor emite alte documente din sistem ca și răspuns, conform fluxului digital preconfigurat. Documentele care se emit pot lua forma fizica prin imprimare rapida ca și răspuns sau forma digitala transmisă către o adresa de email a cetățeanului. Documentele în formă digitală vor fi semnate digital de către sistem.  • Arhivarea digitală a documentelor procesate se realizează în cloud, și în paralel aceste documente procesate vor fi tratate și din punctul de vedere al registraturii electronice al instituției. Documentele pot fi accesate ulterior cu multiple posibilități de filtrare strict conform drepturilor de acces preconfigurate conform organigramei și a fluxului digital predefinit din instituție.  • Pupitrul digitalizat al funcționarului se compune din elemente specifice de hardware optimizate pentru deservirea rapidă a digitalizării documentelor fizice precum și a procesării documentelor deja digitalizate de sistem și urmărind emiterea rapidă și facilă a documentelor din sistem către cetățeni: în format fizic sau digital cu semnătura digitală din partea instituției.  Componentele hardware principale ale sistemului sunt:  • Mașina multifuncțională (scanare color, imprimare, copiere) - element important este ca scannerul să aibă atât  funcționalitate de flatbed cat și automatic feeder duplex la o viteză cel puțin 20ppm (color la 300dpi) – 4 buc.  • Sistem Desktop PC cu următoare specificații minime: 24inch - 16GB RAM, 1TB SSD - integrat optim cu mașina multifuncțională – 4 buc.  Investiția propusă se va corela cu cea existentă la nivel de UAT și se va integra în această infrastructură astfel:   * Se va integra cu sistemul de înregistrare documente existent; * Sistemul nou va prelua și va comunica cu bazele de date electronice disponibile la nivel de UAT |
| 2. | Necesitatea și oportunitatea investiției pentru care se aplică | Utilizarea tehnologiilor digitale, este o parte integrantă a Parteneriatului pentru Guvernare Deschisă (Open Government Partnership/OGP) în promovarea reformelor în domeniul guvernării deschise. Accesul și utilizarea tehnologiilor digitale schimbă fundamental modul în care funcționează democrația, deschizând noi spații și platforme de implicare și transformând cetățenii din beneficiari pasivi în participanți activi care pot ajuta la identificarea soluțiilor la provocările guvernării.  Conform strategiei de dezvoltare locală a comunei, investițiile în digitalizarea administrației publice locale pot fi luate în calcul pentru a îmbunătăți capacitatea de management ale autorităților publice locale. **Se anexează extras din Strategia de Dezvoltare Locală.**  Proiectul confirmă oportunitatea şi corespunde unor necesităţi evidente, identificate la nivelul comunității locale.  Oportunitatea realizării investiției rezidă din disponibilitatea sursei de finanțare nerambursabilă, complementară fondurilor disponibile la nivelul local, care va determina realizarea proiectului de investiții de digitalizare a principalelor procese de lucru în furnizarea de servicii publice către cetățeni.  Având în vedere impactul pozitiv al investiției cu care va contribui la eficientizarea capacității de management a administrației publice locale, precum și oportunitatea care rezidă din disponibilitatea sursei de finanțare, complementară fondurilor disponibile la nivel local, este imperios necesar realizarea lui. |
| 3. | Corelarea cu proiecte deja implementate la nivel local | Investiția propusă este considerată una complementară cu proiectele implementate la nivelul UAT Comuna Chibed în domeniul construirii și a dotării cu echipamente moderne a dispensarului medical comunal:  „CONSTRUIRE DISPENSAR MEDICAL MULTIFUNCȚIONAL ÎN COMUNA CHIBED, JUDEȚUL MUREȘ”, inclus în PNDL II, Contract de finanţare: Nr. 1462/21.02.2018 |
| 4. | Corelarea cu proiecte în curs de implementare de la nivel local | În vederea reabilitării, modernizării și a eficientizării din punctul de vedere al managementului instituțional a clădirilor publice se derulează în prezent implementarea următoarelor proiecte:  - „ ASIGURAREA INFRASTRUCTURII TIC LA NIVELUL ȘCOLII GIMNAZIALE „MATYUS ISTVAN” CHIBED PENTRU COMBATEREA RISCULUI DE INFECTARE CU SARS-COV2” – finanțat prin POC, Cod MySMIS 2014: 148251  - ”Podul, integrează comunitatea de peste ape” – proiect finanțat prin Schema de granturi mici „Acces la finanțare 2021”, organizat în cadrul Programului „Devzoltare Locală”, finanțat din fonduri provenite din Granturile SEE și Guvernul României |
| 5. | Corelarea cu celelalte proiecte pentru care se aplică la finanțare | „Creșterea eficienței energetice și gestionarea inteligentă a energiei în clădirea Primăriei Comunei Chibed” – Proiect depus spre finațare la Administrația Fondului pentru Mediu |
| 6. | Efectul pozitiv previzionat prin realizarea obiectivului de investiții | Realizarea sistemului digital integrat va contribui la îmbunătățirea furnizării de servicii publice la nivel local.  Proiectul propus aduce numeroase efecte pozitive atât pentru locuitori cât și pentru autoritățile publice locale:   * Prin cele 4 pupitre administrative pregătite pentru procesarea rapida a documentelor prin servicii de cloud și tehnologii moderne de IA se vor moderniza 4 servicii / compartimente administrative: evidența populației, asistență socială, urbanism, taxe și impozite locale * Se va face o economie de timp de cel puțin 50% privind documentele procesate prin noul sistem * Se va face și o economie de cel puțin 50% privind utilizarea hârtiei |
| 7. | Modul de îndeplinire a condițiilor aferente investițiilor | Comuna Chibed va face toate demersurile conform ghidului de finanțare pentru a accesa acest program și ulterior va respecta cerințele impuse prin acesta.  Obiectivul este crearea unei infrastructuri digitale coerente și integrate la nivelul administrației publice locale care să ofere servicii digitale de înaltă calitate atât cetățenilor, cât și companiilor. Prin realizarea acestui obiectiv vor fi create condițiile pentru adoptarea tehnologiilor digitale în principalele servicii publice furnizate către cetățeni și companii care vor putea beneficia și fructifica oportunitățile oferite de digitalizare. Implementarea soluțiilor digitale va contribui la creșterea gradului de transparentizare a activității autorității publice locale și la reducerea barierelor birocratice, contribuind, de asemenea, la realizarea obiectivelor de dezvoltare durabilă contribuind astfel la îmbunătățirea furnizării de servicii publice la nivel local.  Se propune modernizarea și eficientizarea fluxurilor și a proceselor de lucru în cadrul administrației publice locale, văzând provocările contemporane în privința introducerii tehnologiilor digitale și ținând cont de decalajul digital existent între mediul urban și cel rural.  Prin implementarea proiectului se va face o economie de timp de cel puțin 50% privind documentele procesate prin noul sistem și o economie de cel puțin 50% privind utilizarea hârtiei. |
| 8. | Descrierea procesului de implementare | Pentru implementarea proiectului Beneficiarul va apela la experți interni și externi care au experiența și calificările necesare pentru derularea proiectului, cu fișe de post concrete și cu responsabilități bine definite.  Procedurile și activitățile care țin de managementul proiectului, atât managementul tehnic, cât și managementul financiar, vor fi organizate, coordonate și monitorizate de către Coordonatorul de Proiect.  Prin organizarea managementului proiectului se va urmări implementarea în timp a tuturor activităților prevăzute, obținerea rezultatelor dorite prin care se va realiza obiectivul specific bine definit în cadrul proiectului. La încheierea contractelor de achiziție publică se va ține cont de respectarea strictă a legislației în domeniul achizițiilor publice, respectând principiul utilizării eficiente a banilor publici. Se va evita conflictul de interese pe tot parcursul implementării proiectului.  Prin monitorizare se va urmări obţinerea informaţiilor care să permită cunoaşterea şi înţelegerea stadiului proiectului la un moment dat, precum şi tendinţele de derulare a activităţilor incluse în proiect. Monitorizarea permanentă a proiectului (se monitorizează activităţile, stadiul realizării planurilor, costurile, rezultatele proiectului) va permite raportarea realizării acestuia, fiind obţinute informaţiile a căror procesare va sprijini procesul de raportare. Sistemul de monitorizare va asigura colectarea datelor statistice și a indicatorilor de monitorizare. |
| 9. | Alte informații |  |

NUME ȘI PRENUME ................................................

DATA ………………………………………

SEMNĂTURA ………………………………………